എഡ്വേർഡ് ആർ. മറോ

എഡ്വേർഡ് റോസ്ക്കോ മറോ കെ.ബി.ഇ (ജനനം: എഗ്ബെർട്ട് റോസ്ക്കോ മറോഏപ്രിൽ 25, 1908 - ഏപ്രിൽ 27, 1965) ഒരു അമേരിക്കൻ പ്രക്ഷേപണ പത്രപ്രവർത്തകനും യുദ്ധസംബന്ധിയായ ലേഖകനുമായിരുന്നു. സിബിഎസ് ന്യൂസ് ഡിവിഷനിൽ യൂറോപ്പിൽ നിന്നുള്ള തത്സമയ റേഡിയോ പ്രക്ഷേപണ പരമ്പരകളിലൂടെ രണ്ടാം ലോകമഹായുദ്ധത്തിൽ അദ്ദേഹം പ്രാധാന്യം നേടി. യുദ്ധകാലത്ത് അദ്ദേഹത്തെയും റിക്രൂട്ട് ചെയ്യുകയും യുദ്ധത്തിൽ അദ്ദേഹം മറോ ബോയ്സ് എന്ന് അറിയപ്പെട്ട പത്രപ്രവർത്തകരുടെ ഒരു സംഘവുമായി ചേർന്ന് പ്രവർത്തിക്കുകയും ചെയ്തു.

റേഡിയോ, ടെലിവിഷൻ വാർത്താ പ്രക്ഷേപണത്തിന്റെ തുടക്കക്കാരനായ മുറോ സീ ഇറ്റ് നൗവിൽ തന്റെ ടെലിവിഷൻ പ്രോഗ്രാമിന്റെ നിരവധി റിപ്പോർട്ടുകൾ തയ്യാറാക്കി. ഇത് സെനറ്റർ ജോസഫ് മക്കാർത്തിയുടെ വിമർശനത്തിന് കാരണമായി. സഹ പത്രപ്രവർത്തകരായ എറിക് സെവാരിഡ്, എഡ് ബ്ലിസ്, ബിൽ ഡൗൺസ്, ഡാൻ റഥർ, അലക്സാണ്ടർ കെൻഡ്രിക് എന്നിവർ മുറോയെ പത്രപ്രവർത്തനത്തിലെ ഏറ്റവും മികച്ച വ്യക്തികളിൽ ഒരാളായി കണക്കാക്കുന്നു. വാർത്തകൾ നൽകുന്നതിൽ അദ്ദേഹത്തിന്റെ സത്യസന്ധതയും സമഗ്രതയും ശ്രദ്ധേയമാണ്.
 മുൻകാലജീവിതം 
എഡ്വേർഡ് നോർത്ത് കരോലിനയിലെ ഗിൽ‌ഫോർഡ് കൗണ്ടിയിലെ ഗ്രീൻ‌സ്ബറോയ്ക്കടുത്തുള്ള Baker, Anne Pimlott (2004), "Murrow, Edward Roscoe (1908–1965)", Oxford Dictionary of National Biography, Oxford University Press, accessed December 7, 2010പോളികാറ്റ് ക്രീക്കിൽ എഗ്‌ബെർട്ട് റോസ്‌കോ മുറോയായി റോസ്കോ കോങ്ക്ലിൻ മുറോയുടെയും എഥേൽ എഫ്. (നീ ലാമ്പ്) മുറോയുടെയും മകനായി ജനിച്ചു. അദ്ദേഹത്തിന്റെ മാതാപിതാക്കൾ ക്വേക്കർമാരായിരുന്നു.  മൂന്ന് സഹോദരന്മാരിൽ ഇളയവനായ അദ്ദേഹം "സ്കോട്ടിഷ്, ഐറിഷ്, ഇംഗ്ലീഷ്, ജർമ്മൻ" വംശജരുടെ മിശ്രിതമായിരുന്നു.   ആദ്യജാതനായ റോസ്‌കോ ജൂനിയർ ഏതാനും മണിക്കൂറുകൾ മാത്രമേ ജീവിച്ചിരുന്നുള്ളൂ. മുറോ ജനിക്കുമ്പോൾ ലേസി വാൻ ബ്യൂറന് നാല് വയസും ഡേവി ജോഷ്വയ്ക്ക് രണ്ട് വയസ്സും ആയിരുന്നു. Edward R. Murrow and the Birth of Broadcast Journalism. Edwards, B. 2004.  വൈദ്യുതിയോ പ്ലംബിംഗോ ഇല്ലാത്ത ഒരു ലോഗ് ക്യാബിനായിരുന്നു അദ്ദേഹത്തിന്റെ വീട്.

മുറോയ്ക്ക് ആറു വയസ്സുള്ളപ്പോൾ അദ്ദേഹത്തിന്റെ കുടുംബം രാജ്യമെമ്പാടും പടിഞ്ഞാറൻ വാഷിംഗ്ടണിലെ സ്കാഗിറ്റ് കൗ ണ്ടിയിലേക്ക്, കാനഡ-അമേരിക്കൻ അതിർത്തിയിൽ നിന്ന് 30 മൈൽ (50 കിലോമീറ്റർ) തെക്ക് ബ്ലാഞ്ചാർഡിനടുത്തുള്ള ഹോംസ്റ്റേഡിലേക്ക് മാറി. അടുത്തുള്ള എഡിസണിലെ ഹൈസ്കൂളിൽ പഠനത്തിനായി ചേർന്നു. സീനിയർ വർഷത്തിൽ വിദ്യാർത്ഥി സംഘടനയുടെ പ്രസിഡന്റായിരുന്ന അദ്ദേഹം സംവാദ സംഘത്തിൽ മികവ് പുലർത്തി. സ്കാഗിറ്റ് കൗണ്ടി ചാമ്പ്യൻഷിപ്പ് നേടിയ അദ്ദേഹം ബാസ്കറ്റ്ബോൾ ടീമിലെ അംഗവുമായിരുന്നു.

1926-ൽ ഹൈസ്‌കൂളിൽ നിന്ന് ബിരുദം നേടിയ ശേഷം മുറോ വാഷിംഗ്ടൺ സ്റ്റേറ്റ് കോളേജിൽ (ഇപ്പോൾ വാഷിംഗ്ടൺ സ്റ്റേറ്റ് യൂണിവേഴ്‌സിറ്റി) പുൾമാനിൽ ചേർന്നു. ഒടുവിൽ പ്രസംഗത്തിൽ പ്രാവീണ്യം നേടി. കപ്പ സിഗ്മ ഫ്രറ്റേർണിറ്റിയിൽ അംഗമായ അദ്ദേഹം കോളേജ് രാഷ്ട്രീയത്തിലും സജീവമായിരുന്നു. കൗമാരപ്രായത്തിൽ, മുറോയ്ക്ക് "എഡ്" എന്ന വിളിപ്പേരുണ്ടായി. കോളേജിലെ രണ്ടാം വർഷത്തിൽ അദ്ദേഹം തന്റെ പേര് എഗ്ബെർട്ടിൽ നിന്ന് എഡ്വേർഡ് എന്ന് മാറ്റി. 1929-ൽ നാഷണൽ സ്റ്റുഡന്റ് ഫെഡറേഷൻ ഓഫ് അമേരിക്കയുടെ വാർഷിക കൺവെൻഷനിൽ പങ്കെടുക്കുന്നതിനിടെ മുറോ ഒരു പ്രസംഗം നടത്തി. ദേശീയ, ലോക കാര്യങ്ങളിൽ കൂടുതൽ താല്പര്യം കാണിക്കാൻ കോളേജ് വിദ്യാർത്ഥികളെ പ്രേരിപ്പിച്ചു. ഇത് ഫെഡറേഷന്റെ പ്രസിഡന്റായി തിരഞ്ഞെടുക്കപ്പെടുന്നതിലേക്ക് നയിച്ചു. 1930 ൽ ബിരുദം നേടിയ ശേഷം അദ്ദേഹം കിഴക്കോട്ട് ന്യൂയോർക്കിലേക്ക് മാറി.

1932 മുതൽ 1935 വരെ ഇൻസ്റ്റിറ്റ്യൂട്ട് ഓഫ് ഇന്റർനാഷണൽ എഡ്യൂക്കേഷന്റെ അസിസ്റ്റന്റ് ഡയറക്ടറായിരുന്നു മുറോ. എയ്ഡഡ് ഓഫ് ഡിസ്പ്ലേസ്ഡ് ഫോറിൻ സ്‌കോളേഴ്‌സിന്റെ എമർജൻസി കമ്മിറ്റിയുടെ അസിസ്റ്റന്റ് സെക്രട്ടറിയായും സേവനമനുഷ്ഠിച്ചു. അക്കാദമിക് സ്ഥാനങ്ങളിൽ നിന്ന് പുറത്താക്കപ്പെട്ട പ്രമുഖ ജർമ്മൻ പണ്ഡിതന്മാരെ ഇത് സഹായിച്ചു. 1935 മാർച്ച് 12 ന് അദ്ദേഹം ജാനറ്റ് ഹണ്ടിംഗ്ടൺ ബ്രൂസ്റ്ററിനെ വിവാഹം കഴിച്ചു. അവരുടെ മകൻ ചാൾസ് കേസി മുറോ 1945 നവംബർ 6 ന് ലണ്ടന്റെ പടിഞ്ഞാറ് ഭാഗത്താണ് ജനിച്ചത്.

ഫിലിമോഗ്രാഫി
Around the World in 80 Days (1956) as Prologue Narrator
The Lost Class of '59 (1959) as Himself
Montgomery Speaks His Mind (1959) as Himself
Sink the Bismarck! (1960) as Himself (final film role)

അവലംബം

 ബാഹ്യ ലിങ്കുകളും റഫറൻസുകളും 

 The Life and Work of Edward R. Murrow: an archives exhibit , Digital Collections and Archives, Tufts University
Murrow Papers at Mount Holyoke College 

 ജീവചരിത്രങ്ങളും ലേഖനങ്ങളും 
 Edward R. Murrow bibliography  via UC Berkeley library
 New York Times obituary, April 28, 1965

 Museum of Broadcast Communications , biography
 Edward R. Murrow and the Time of His Time by Joseph Wershba, CBS News writer, editor and correspondent, beginning in 1944; producer of 60 Minutes (1968–1988)
 State Library of North Carolina, biography










പ്രോഗ്രാമുകൾ

 Original This I Believe  transcript, 1951.
 Murrow radio broadcasts on Earthstation 1, Selected World War II broadcasts from London and Germany

വർഗ്ഗം:1908-ൽ ജനിച്ചവർ
വർഗ്ഗം:1965-ൽ മരിച്ചവർ
വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ്